L'etimoluggiìa dâ parola sceccu è diffirenti dî na classica etimoluggìa di na parola siciliana. Nfatti la parola nun havi equivalenti fònici cû stissu significatu né ntô latinu, né ntô spagnolu, italianu, àrabbu ô francisi. La palora ""sceccu"" parirìa vèniri dû turcu eşek. Puru Micheli Pasqualinu parra di n'uriggini turca. Pirò s'attrovanu àutri lingui di origgini innueuropea ca hannu nu nomu sìmuli: nta l'armenu si dici իշակ (""ishak"") e ntô russu ишак (""ìshak"") e l'eòlicu (antica parrata greca) ίκκος (""iccos""), ca scìnninu diretti dâ radici innueuropea h₁éḱwos ( palora pi ""cavaddu""). Agghiuncennu, parirìa macari câ la palora turca sarìa nu prestitu di via armena.

Lu marruggiu è nu vastuni di lignu sòlidu e di diminzioni tali di putiri èssiri sardamenti mpugnatu, usatu speci comu menzu di difisa o di offisa. Poti èssiri macari nu pezzu di ferru.

Lu tìtulu di lu firmi La minazza fantàsima, s'arrifirisci a Darth Sidious, comu mèmmiru di li Sith, pinzatu mortu di nu middenniu, e picchì cumpari sempiri, tranni ca nti na scena, sutta ulugramma.

La cruci è qualisiasi segnu gràficu custituitu di dui lìnii ca si ncrùcianu. Poti èssiri la ripruduzzioni speci stilizzata dâ cruci di Cristu

Lu sò nomu “Misstress” si scrivi cu quattru S pirchì è nu jocu di palori (cumpostu dî dui palori ngrisi “miss” e “stress”). Attuarmenti idda campa a Montreal (ntâ Pruvincia francòfuna dû Québec, Canada) unni la sô famigghia s’havi trasfiruta quannu idda avìa sulu ottu anni.

A pàrtiri dô V sèculu a.C. li Galli accuminciaru a attravirsari l'Alpi e si pusizziunaru ntâ chianura Padana unni vìnniru a cuntattu chê vèniti e chî lìguri, pòpuli ca 'n parti assurberu. Versu lu IV sèculu si spustaru cchiù a sud e si scuntraru cu l'Etruschi e ntô 388 a.C la tribbù dê Senoni attaccau la citati di Chiusi. Iddi stissi cumannati di Brennu, ntô 390 a.C. ( forsi 386) sacchiggiaru Roma e si firmaru difinitivamenti ntê Marchi unni funnaru la cità di Senigallia (Galli Senoni).

Lu sceccu fa parti dâ tradizzioni siciliana nzinu dî tempura cchiù antichi. L'antichi pòpuli dû Miditirràniu avìanu granni rispettu pi st'armali tantu ca nni facìanu nu cultu (l'Onulatrìa). La curtura rurali dî campi nni facìa n'armali assai prizziusu pi li famigghi, tantu ca quannu c'era malutempu, mi nun s'impaddava câ frevi, lu curcavanu dintra ô càudu. Lu sciccareddu è lu titulu di na canzuna pupulari siciliana. Na virsioni fu riggistrata ntô 2008 dû cèlibbri tinuri sicilianu Robbertu Alagna. Asistunu puru assai fàuli e cunti supr'ô sceccu, comu ""Lu sceccu cacadinari"". Esisti puru nu jocu di carti chiamatu lu sceccu o lu sciccareddu

Led Zeppelin III è lu terzu album di la rock band ngrisi Led Zeppelin. Fu riggistratu nta la campagna di Bron-Y-Stomp, ntô Galles e fu pubbricatu ntô 1970. Na stu album li Led Zeppelin mettinu n'anticchia di latu li vecchi soni duri, di lu hard rock ca li accumpagnò ntî primi dui album, pigghiannu la strata di lu hard folk e di lu folk rock, sinza scurdarisi di li urìggini hard rock e blues.